Sublocade קיים בשתי צורות: 100mg/05ml ו-300mg/1.5ml. הטיפול מוענק רק על ידי רופאים שהוסמכו לכך. בחודשיים הראשונים 300 מ"ג פעם בחודש, אחר כך מנת אחזקה של 100 מ"ג בחודש. הטיפול מחייב ייעוץ ותמיכה פסיכוסוציאלית.
לקריאה נוספת.
Benjamin J.Saddock, Norman Sussman, Virginia A.Sadock - "Kaplan &amp; Saddock 's Pocket Handbook of Psychiatric Drug Treatment" Wolters Kluwer, ed 7th Philadelphia 2019 -
קישורים חיצוניים.
Joseph Pergolizzi,Rainer H Böger, Keith Budd, Serdar Erdine, Guy Hans, Hans‐Georg Kress, Richard Langford ,Rudolf Likar, Robert B.Raffa, Paola Sacerdote "Organization step III Opioids (Buprenorphine, Fentanyl, Hydromorphone, Methadone, Morphine, Oxycodone)"
pp.287-313 Pain Practice, col.8, Issue 4
Haight BR et al. "Efficacy and safety of a monthly buprenorphine depot injection for opioid use disorder: A multicentre,randomised, double-blind, placebo-controlled, phase 3 trial". Lancet 2019 Feb 23; 393:778.
buprenorphine, long-acting injection (Rx)
Rachna Kumar; Abdolreza Saadabadi "Buprenorphine". StatPearls 2019
היידן גוון
היידן גוון (באנגלית: Haydn Gwynne; נולדה ב-5 באוקטובר 1957) היא שחקנית אנגלייה. ב-1992 הייתה מועמדת לפרס באפט"א לטלוויזיה להופעת הבידור הקל הטובה ביותר על הסדרה הקומית "Drop the Dead Donkey". ב-2009 זכתה בפרס דרמה דסק לשחקנית המצטיינת במחזמר על תפקידה בהפקה בברודוויי של "בילי אליוט - המחזמר". היא הייתה מועמדת ארבע פעמים לפרס אוליבייה. בין תפקידיה בטלוויזיה היו בסדרות "Peak Practice", "מרזיביט", ובתפקיד קמילה בסדרה "The Windsors".
ביוגרפיה.
גוון נולדה בהרסטפירפויט שבסאסקס לגאי תומאס היידן-גוון. היא למדה סוציולוגיה באוניברסיטת נוטינגהאם והיא דוברת צרפתית ואיטלקית. אחר כן קיבלה משרת מרצה בספיאנצה – אוניברסיטת רומא, שם לימדה אנגלית כשפה זרה.
גוון הפכה לשחקנית בשנות העשרים לחייה. תפקידה הבולט הראשון בטלוויזיה הייתה בדמות מרצה פמיניסטית בשם ד"ר רובין פנרוז במיני-סדרה של ה-BBC, עיבוד לרומן "Nice Work" מאת דייוויד לודג'.
התפקיד הקומי החשוב הראשון שלה היה בדמות אלכס פייטס בסדרה "Drop the Dead Donkey" החל מ-1990. ב-1991 הופיעה גוון בסדרת המדע בדיוני לילדים "Time Riders", ובהמשך שיחקה בתפקיד קבוע בסדרה "Peak Practice", תחילה בפרק אחד בעונה השביעית בתפקיד ד"ר ג'ואנה גרהם. הדמות סיימה את תפקידה בסדרה בעונה התשיעית כשהיא נורתה בעת שהתערבה במריבה בין איש לבתו. ב-2001 החלה גוון לככב בסדרה "מרזיביט".
ב-2002 כיכבה גוון בדרמה הטלוויזיונית "The Secret" של ה-BBC בתפקיד אמה פאראדיי.
בתיאטרון שיחקה גוון במגוון תיאטראות החל מאוקטגון בבולטון במחזה "הדה גאבלר" והמחזה "דרכו של עולם", והפקות של הווסט אנד בלונדון כגון "בילי ברק" (1988), המחזמר "עיר של מלאכים", ו"בילי אליוט - המחזמר" בתיאטרון ויקטוריה פאלאס, עליו הייתה מועמדת לפרס אוליבייה. היא חזרה לגלם את דמותה של גברת וילקינסון בהפקה בברודוויי של "בילי אליוט" שהועלה בתיאטרון אימפריאל ב-13 בנובמבר 2008. גוון זכתה בפרסי Outer Critics Circle, פרס עולם התיאטרון, ופרס דרמה דסק על הופעתה במחזמר "בילי אליוט". ב-2009 הייתה מועמדת לפרס טוני לשחקנית הטובה ביותר במחזמר.
גוון שיחקה במספר רב של הפקות של הלהקה השייקספירית המלכותית. בטלוויזיה הופיעה בסדרות דרמה כגון הסדרה "רומא" בה גילמה את קלפורניה, אשתו של יוליוס קיסר. עוד שיחקה בפרק ספיישל חג המולד של הסדרה "רציחות במידסומר".
ב-2008 כיכבה גוון בתפקיד אורח בפרק בסדרה "לואיס". בפרק "And the Moonbeams Kiss the Sea" הופיע לצדה ניל פירסון שכיכב אף הוא בסדרה הקומית "Drop the Dead Donkey". ב-2011 שיחקה בסרט "Hunky Dory" בכיכובה של מיני דרייבר שצולם ליד סוונסי שבוויילס.
גוון שיחקה בתיאטרון אלמיידה באיזלינגטון שבלונדון במחזה "בקי שו" שהוצג מ-20 בינואר עד 5 במרץ 2011. עוד באותה שנה הופיעה בפרק "Dark Secrets" בעונה ה-14 של הסדרה "רציחות במידסומר" . בקיץ 2011 כיכבה גוון במחזה "ריצ'רד השלישי" מאת שייקספיר לצדו של קווין ספייסי בתיאטרון אולד ויק בלונדון.
באוקטובר ובנובמבר 2012 השתתפה גוון בסיבוב הופעות של המחזה "Duet for One". ב-2013 גילמה את דמותה של מרגרט תאצ'ר במחזה "The Audience" מאת פיטר מורגן.
ב-2014 הופיעה גוון בפרק בסדרה "רחובות המרטש" בתפקיד אישה המתחזה לגבר. ב-2015 כיכבה לצדה של טמזין גרג במחזמר "נשים על סף התמוטטות עצבים", המבוסס על סרטו של פדרו אלמודובר, בפלייהאוס שבלונדון.
בינואר 2014 שיחקה בפרק "Fraternity" בסדרת הדרמה של ה-BBC "עדות אילמת". בפברואר אותה שנה הופיעה בשתי סדרות נוספות של ה-BBC: הסיטקום "דוד שלו", ודרמת הפשע "Death in Paradise". ב-2015 שיחקה בפרק "The Last Man" של הסדרה "האב בראון".
ב-2016 כיכבה גוון בתפקיד גברת פיצ'ם בעיבוד של סיימון סטיבנס ל"אופרה בגרוש" מאת ברטולט ברכט וקורט וייל לצדם של רורי קיניר בתפקיד מקהית', ניק הולדר בדמות מר פיצ'ם, רוזלי קרייג בדמות פולי פיצ'ם ושרון סמול בדמות ג'ני דייבר, בתיאטרון הלאומי בלונדון. באותה שנה גילמה את דמותה של קמילה, דוכסית קורנוול בסיטקום "The Windsors" של ערוץ 4 המבוסס על משפחת המלוכה הבריטית.
חיים אישיים.
גוון חיה בלונדון עם בן זוגה הפסיכולוג היוגיאני ג'ייסון פיפס. לבני הזוג יש שני בנים.
גוון מתנדבת בארגון הצדקה "Sightsavers International" העוסק בעיוורון במדינות מתפתחות. באוגוסט 2014, נמנתה גוון על כ-200 החותמים על מכתב לעיתון "הגרדיאן" ובו התנגדות לעצמאות סקוטלנד לפני משאל העם שנערך בספטמבר.
אלכסיי צ'אדוב
אלכסיי אלכסנדרוביץ' צ'אדוב (ברוסית: Алексе́й Алекса́ндрович Ча́дов; נולד ב-2 בספטמבר 1981, סולנצבו, מחוז מוסקבה, כיום חלק מהעיר מוסקבה) הוא שחקן קולנוע וטלוויזיה רוסי. אחיו הצעיר של השחקן אנדריי צ'אדוב.
ביוגרפיה.
אלכסיי נולד בסולנצבו בפרברי העיר מוסקבה. יחד עם אחיו אנדריי, הם גודלו על ידי אמם גלינה פטרובנה, לאחר שאביהם מת כשאלכסיי היה בן 5. לאם לא היה כל קשר לתחום הקולנוע. בשנות לימודיו בבית ספר התמקד בלימודים במגמת התיאטרון.
לאחר סיום לימודיו בבית הספר התקבל ללימודי תיאטרון במכון על שם שצ'פקין תחת הדרכתו של ולדימיר פרוחורוביץ'. בשנת 2003 סיים את לימודיו במכון יחד עם אחיו אנדריי והחל לשחק בסרטי קולנוע במקביל ללימודיו במכון.
קריירה.
התפקיד הקולנועי הראשון היה בסרט מלחמה בבימויו של אלכסיי בלבאנוב והוא זכה לפופולריות רבה. בזכות תפקידו הוא זכה בפרס פטיבל מונטריאול בקטגוריית השחקן הטוב ביותר.
ב-2003 אלכסיי הוזמן על ידי הבמאי אנדריי פרושקין לתפקיד קוסטיה זוטיקוב בסרט הדרמה "משחקי הפרפרים". באותה שנה הוא שיחק בסרט נוסף של בלבאנוב, "האמריקאי", בו גילם תפקיד לצדו של מייקל ביהן, כשהצילומים נערכו באירקוטסק, אך כשהצוות נסע לנורליסק להמשך צילומים ביהן עזב ללוס אנג'לס ולא המשיך את הצילומים ובעקבות זאת הפקת הסרט לא הושלמה מעולם.
זמן קצר לאחר מכן, אלכסיי הוזמן לצלם בסרטים שוברי קופות והוא הופיע בסרט הערפדים "משמר הלילה" בו גילם את דמותו של הערפד קוסטיה.
ב-2005 הבמאי אלכסנדר ולדינסקי הזמין אותו לגלם את דמות הכומר בסרטו אני חי. במהלך הצילומים אלכסיי שיחק לראשונה עם אחיו צ'אדוב ולאחר מכן הופיע בשלל סרטים כמו הפלוגה התשיעית, חום ובטרילוגיית "אהבה בעיר הגדולה".
משנת 2018 מגלם את התפקיד הראשי בסדרת הטלוויזיה צוות אוויר.
היידן גווין
הנהר (סרט)
אינה מודג'ה
אינה בוקום, הידועה בשם הבמה אינה מודג'ה (בצרפתית: Inna Modja; נולדה ב-19 במאי 1984) היא זמרת מאלית-צרפתייה. מודג'ה עסקה בעבר בדוגמנות ועוסקת כיום גם במשחק בקולנוע וטלוויזיה.
ילדות ונעורים.
נולדה בבמקו בירת מאלי למשפחה מהקבוצה האתנית פולה כילדה השישית במשפחה בת שבעה ילדים. פירוש שם הבמה שלה, "מודג'ה", בשפת הפולה הוא: "רעה", "לא טובה" והוא הכינוי שקיבלה מאמה בילדותה. כשהייתה בת שש רשמו אותה הוריה למקהלה. בילדותה ובנעוריה נחשפה בביתה למוזיקה של ריי צ'ארלס, אלה פיצג'רלד, אוטיס רדינג ושרה ווהן ובהמשך לסוגות כמו פאנק רוק, ראפ של שנות ה-80 וה-90 והבי מטאל, בנוסף לבלוז, מוזיקת נשמה ודיסקו ונעה באהדתה בין הארד רוק ושירי אהבה. מדי פעם ביקרה אצל שכנה, המוזיקאי הנודע, סאליף קייטה שהזמין אותה להיות זמרת ליווי ברייל באנד - תזמורת שניגנה בסגנונות הבוסה נובה וג'אז שבה החל קייטה את דרכו.
בעקבות עבודת הוריה כדיפלומטים, היא גרה בילדותה ובנעוריה גם בניגריה, טוגו וארצות הברית עד שהגיעה בגיל 18 לפריז. היא החלה ללמוד בפקולטה לשפות שבבית ספר למנהל עסקים ולעסוק במקביל בדוגמנות.
קריירה מוזיקלית.
מכל ניסיונותיה המוזיקליים המוקדמים אימצה לבסוף צליל פופ-סול. אחרי שהשתתפה בהופעה טלוויזיונית במסגרת חג המוזיקה בערוץ France 2, בצמד יחד עם ג'ייסון מראז, בביצוע שירו "Lucky" , היא החלה להופיע כמופע חימום של הזמר Sliimy . היא הוציאה את הסינגל הראשון שלה, "Mister H", שנכלל בהמשך באלבום הבכורה שלה, "Everyday is a New World" , שיצא לאור באוקטובר 2009. עטיפת האלבום צולמה על ידי הצלם המאלי מאליק סידיבה . היא סייעה להפצת האלבום במספר הופעות טלוויזיוניות שהיו לה, כולל בתוכניות הפופולריות "Vivement Dimanche" ו-"Taratata" .